इसके अलावा इंदौर में गौड़ परिवार का भी दबदबा रहा है. इंदौर विधानसभा क्षेत्र क्रमांक चार से महापौर मालिनी गौड़ मौजूदा विधायक है. पिछले पांच चुनावों से इस सीट पर गौड़ परिवार काबिज है. कभी कांग्रेस के वर्चस्व वाली इस सीट पर सबसे पहले अयोध्या आंदोलन के दौरान भाजपा के कद्दावर नेता कैलाश विजयवर्गीय ने सेंध लगाई थी. विजयवर्गीय ने अपने परंपरागत इलाके विधानसभा क्षेत्र क्रमांक दो को छोड़कर शहर के पश्चिम क्षेत्र में स्थित इस सीट पर पहली बार भगवा लहराया था.